
1.  UVOD

Za  Mars se zna od pamtivjeka. Zapise o Marsu nalazimo u  drevnoj Kini, Asiriji, Egiptu i drugim državama starog svijeta. U drugom mileniju prije nove ere Vavilonci već znaju za neobično kretanje Marsa unazad. On je jedna od  pet zvijezda koje ne miruju poput ostalih, već šetaju po nebu. Ove zvijezde  Heleni će zvati lutajuće zvijezde, ili na grčkom: planete.

Vavilonci su Mars zvali Nergal po svom bogu smrti i kuge. Crvenkast sjaj Helene je asocirao na poteklu krv u ratu i oni će  ovu planetu nazvati Arej po svom božanstvu rata. Za Indijce opet Mars je vatra nebeska, a Rimljani su Aresa zvali Mars.
Mars (lat.ime, grč.Ares), četvrti planet po redu od Sunca, promjera 6794 km, s dva pratioca (Deimos i Phobos). Dan traje gotovo kao i na Zemlji, godina je dvostruko duža, ima godišnja doba zbog nagiba osi vrtnje prema ravnini staze i izduženosti staze. Pogled sa Zemlje otkriva bijele polarne kape, crvenkastonarančastu površinu s tamnijim i svijetlijim dijelovima te vrlo rijetku atmosferu s 95% ugljičnog dioksida, 2,7% dušika, 1,6% argona i primjesa. Površinski tlak iznosi oko 7 mb. U atmosferi se pojavljuju oblaci, a znadu se podići i pješčane oluje. Temperatura od –140°C do nešto više od  0°C ovisno o dobu dana i godine te o položaju. Pojave na površini nazivane su prema kontrastu morima, zaljevima, planinama i sl. (pojave albeda), a stvaran reljef ustanovljen je svemirskim brodovima. Polarne kape su od smrznute vode i ugljičnog dioksida. Geološki se razlikuju južna i sjeverna  polutka, koja je mlađa i ujedno nekoliko kilometara niža od južne; na južnoj prevladavaju udarni krateri, na sjevernoj vulkani. Tokovi nekadašnjih rijeka vode  od južne polutke na sjevernu polutku. Tlo se sastoji od kremena i limonita. Ima ionosferu te vrlo slabo magnetsko polje.

Samo je 55,7 miliona kilometara svemira dijelilo  Zemlju i Marsa  27. augusta ove godine.

Prije 8 mjeseci  udaljenost između ova dva planeta bila je peterostruko veća.13. augusta 2003.godine, oko ponoći, Mars je mogao biti zapažen na istoku-jugoistoku, u neposrednoj blizini Mjeseca.Veliku crvenkasto-hrđavu tačku nemoguće je ne primjetiti, čak i u uslovima gradskog svjetlosnog zagađenja. Tokom augusta  četvrti planet od Sunca postajao je sve svijetliji, da bi se konačno nametnuo kao glavni «osvjetljivač» neba, pored Mjeseca i Venere.

Posljednji put Mars je bio ovoliko blizu Zemlje 12. septembra 57617. godine p.n.e., u vrijeme vladavine neandertalaca i prvih koraka prema nastanku savremenijih ljudskih zajednica.

Slijedeći put, Mars  i Zemlja bit će ovoliko blizu 28. augusta 2287. godine.

Astronomi će iskoristiti blizinu Marsa da prema njemu upute radiovalove. Na osnovu odbijenih signala bit će moguće detaljnije ispitati površinu planeta. 

Mars Express, pothvat  ESA-e  planiran za god. 2003-2007. sastoji se od  orbitera koji će ispitivati atmosferu i tlo, te od lendera Beagle II.

Mars  Global Surveyor (MGS), amer. letjelica  upućena  7.XI.1996.godine na Mars, gdje djeluje od 12.IX.1997.godine i oko  planeta obilazi na prosječnoj visini 380 km s periodom 2 h, izrađuje mapu površine, mjeri visinske profile laserskim altimetrom, temperaturu tla i atmosfere te magnetsko polje. Otkrila je vododerine nepoznate starosti. Dočekivat će  iduće letjelice kao komunikacijski relej.

Mars Odissey, amer. letjelica lansirana  07.IV.2001.godine prema Marsu iz putanje istražuje sastav površine i svojstva polja zračenja, te traga za vodom. U vrlo eliptičnu stazu oko Marsa ušla je 23.X.2001.godine, te  je zatim kočenjem u atmosferi u februaru 2002. stigla u stazu  koja ima periapsis na visini 120  km, a apoapsis na 400 km. Opremljena je spektrometrom za gama-zračenje, za neutrone i za čestična zračenja, te kamerom koja snima tlo u više spektralnih područja vidljivog i infracrvenog zračenja.
2. PODACI O ELEMENTIMA STAZE I FIZIČKIM SVOJSTVIMA 

    

MARSA I NJEGOVA DVA SATELITA 

Podaci o Marsu i elementima staze

	Poznat kao crveni planet, Mars je četvrti  planet Sunčevog sustava. Kut osi rotacije sličan je  Zemljinom, dok mu je orbita u prosjeku 1,5 puta veća nego Zemljina. Vjerovalo se kako na Marsu ima života, ali do sada nisu pronađeni nikakvi dokazi koji bi išli tome u prilog. Krajem 1990-ih znanstvenici su ga od milja zvali – Proždirač letjelica.

Marsijanski dan zove se Sol i traje 24 sata, 39 minuta i 36 sekundi. Godina, vrijeme potrebno da planet napravi puni krug oko Sunca, na Marsu traje 686,98 zemaljskih dana.




Atmosfera Mars čini prilično hladnim mjestom. Većim je dijelom sastavljena od ugljičnog dioksida (oko 95%), 2,7% dušika, te 1,5% argona s tragovima kisika (0,15%) i vodene pare (0,03%), a zbog malog površinskog pritiska slabo zadržava toplinu.
U ljeto se temperature na ekvatoru popnu i do 20  Celzijevih stupnjeva, ali je prosječna temperatura na Marsu uglavnom duboko ispod nule: -63 Celzijeva stupnja. Najniža izmjerena temperatura na Marsu je  iznosila -161 stupanj. Prosječno kretanje dnevne temperature na Marsu je od  -5,15 do -87,15 Celzijevih stupnjeva.

Unatoč tome, od svih planeta u Sunčevom sustavu, Mars je najgostoljubiviji za ljude; Merkur je preblizu Suncu pa su temperature i zračenje ekstremni i – gotovo nema atmosferu; Venera je prevruća i površinski pritisak je prevelik; plinoviti divovi; Jupiter, Saturn, Uran i Neptun zbog strahovitog površinskog pritiska ne pružaju nikakve uvjete za slijetanje, dok je  Pluton prehladan i predaleko.
 Neki od mjeseci, Jupiterov Europa i Saturnov Titan također su interesantni u potrazi za životom u Sunčevom sustavu, ali oni su puno dalje i kudikamo negostoljubiviji od Marsa.

Početak proljeća na  Južnoj Marsovoj polutki ujedno označava i početak sezone vjetra na planetu. Kako se Mars približava Suncu, zbog temperaturnih kolebanja, nastaju velike «prašinske» oluje. Prašina se kovitla tolikom snagom da povremeno prekrije čitavi planet.

Površinska gravitacija na Marsu iznosi tek 38 % zemaljske  gravitacije. Tako bi osoba s 70 kilograma, na Marsu imala osjećaj da je izgubila gotovo 44 kilograma.

Udaljenost od Sunca: 227,940.000 kilometara ili otprilike 1,5 puta dalje od Zemlje. Mars ima izrazito eliptičnu putanju koja se kreće od  206,6 milijuna do 249,2 milijuna kilometara od Sunca.

Promjer je 6794 km, malo više od polovine Zemljinog promjera.

Sastav tla: uglavnom stjenovito s površinskim slojem koji je bogat željezom. Otuda i njegova «zahrđala»  boja. Polarne kape na Marsu uglavnom su sastavljene od  smrznutog ugljičnog dioksida s vrlo malo smrznute vode. Pojedini izvori navode da je  ispravni termin za Marsovo tlo – permafrost.

Olimpijski brežuljak (Mons Olympus) dio je masiva Tharsis na Marsu. Trenutačno je neaktivan i samo je  jedan od mnogih vulkana na Marsovoj površini, no ono  što ga izdvaja od ostalih je njegova veličina i starost. Viši je od 25 kilometara, baza mu je promjera 700 kilometara i stariji je od  milijardu godina. Taj div je najveći do sada otkriveni vulkan u Sunčevom  sustavu.

Najniža izmjerena tačka na Marsu je  kanjon Valles Marineris, koji je dugačak 4000 kilometara, širok  je do 600 kilometara i dubok 7 kilometara.
Phobos i Deimos, što znači Strah i Užas (vrlo prikladno za pratitelje boga rata) prirodni su  Marsovi sateliti ili mjeseci. Pretpostavlja se da su oba «kamena» zapravo asteroidi koje je «zarobila» Marsova gravitacija.

Mars trpi  precesiju s periodom od 97000 godina. Tijelo mu je elipsoid s polarnim promjerom za 44 km kraćim od ekvatorskog; sploštenost je  1/190. Ubrzanje sile teže tri je puta manje od Zemljina, čime je omogućeno jednostavnije kretanje.

Marsova je staza izrazito izdužena. Kepler je na primjeru te staze ustanovio svoj 1. zakon, tj prepoznao je da su putanje planeta oko Sunca elipse, a potom je  mogao ustanoviti i svoj 2. zakon koji tumači da se u  perihelu planet brže giba stazom nego u afelu. Izduženost utječe i na trajanje  godišnjih doba.

	TRAJANJE   GODIŠNJIH  DOBA  (sol =  Marsov sinodički dan)

                                         194                     178                   143                  154

      sjeverna polutka         proljeće              ljeto                  jesen                zima

      južna polutka             jesen                   zima                 proljeće            ljeto


Mars se nalazi u perihelu kada ljeto vlada na njegovoj južnoj polutki; stoga su južno proljeće i ljeto topliji ali kraći, jesen i zima dugi i hladni. Ljeto je na sjevernoj polutki duže, ali hladnije nego južno ljeto, jer se Mars tada nalazi u afelu. Ove će razlike dovesti do osebujne klime.

Zbog znatne godišnje promjene udaljenosti do Sunca  od 1,382 aj  do  1,666 aj, Marsova se solarna konstanta mijenja od 492 W/m2 do  716 W/ m2; u srednjem 600 w/ m2. Uz albedo 0,15 prosječna je temperatura jednaka –55oC s tim da postoji doprinos učinka staklenika od nekoliko stupnjeva.
Ttabele – fizička svojstva Marsa
	Fizicki parametri 
	Mars
	Zemlja
	Mars/

Zemlja
	
	Orbitalni parametri 
	Mars
	Zamlja
	Mars/

Zemlja

	Masa (1024 kg) 
	0.6419 
	5.9742 
	0.107 
	
	Valika poluosa  (106 km) 


	227.9
	149.6
	1.524

	Zapremina (1010 km3) 

 
	16.318 
	108.321
	0.151
	
	Siderički period (dani) 


	686.980
	365.256
	1.881

	Ekvatorski poluprečnik (km) 


	3397
	6378.1
	0.533
	
	Tropski period (dani) 


	686.973
	365.242
	1.881

	Polarni poluprečnik (km) 


	3375
	6356.8
	0.531
	
	Perihel (106 km) 

  
	206.6
	147.1
	1.404

	Poluprečnik jezgra (km) 


	1700
	3485
	0.488
	
	Afel (106 km) 


	249.2
	152.1
	1.638

	Spljoštenost 


	0.00648
	0.00335
	1.93
	
	Sinodički period (dani) 


	779.94
	-
	-

	Srednja gustina (kg/m3) 


	3933
	5520
	0.713
	
	Srednja orbitalna brzina (km/s) 


	24.13
	29.79
	0.810

	Površinska gravitacija (m/s2) 


	3.69
	9.78
	0.377
	
	Nagib orbite (stepeni) 


	1.85
	0.00
	-

	1. kosmička brzina  (km/s) 


	5.03
	11.19
	0.450
	
	Ekscentricitet orbite  


	0.0934
	0.0167
	5.593

	Albedo 


	0.16
	0.385
	0.416
	
	Siderički rotacioni period (sati) 


	24.6229
	23.9345
	1.029

	Geometrijski albedo  


	0.150
	0.367
	0.409
	
	Nagib ekvatora prema orbiti (stepeni) 


	25.19
	23.45
	1.074

	Magnituda 

maksimalna 


	-2,8
	-
	-

	Mars je mala planeta. Njegov prečnik (6794 km) je skoro duplo manji od prečnika naše planete. Gledano iz daljine on izgleda kao  savršena bilijarska kugla, međutim precizna mjerenja su pokazala da je ta kugla na polovima malo spljoštena pa je njen ekvatorski prečnik za 44 kilometra veći od polarnog. Zapravo postoje dva jasna ispupčenja na njemu. To su vulkanski predjeli Tharsis i nešto manje na suprotnoj strani Elysium. 

	Veličine planeta: 1.Jupiter, 2.Saturn, 3.Uran, 4.Neptun, 5.Zemlja, 6.Venera, 7.Mars, 8.Merkur, 9.Pluton
	Geometrijski centar Marsa je pomjeren za 2,5 kilometra ka jugu u odnosu na centar mase.


Srednja gustina planeta Sunčevog sistema počevši od Marsa definitivno opada. Dok prve tri planete (Merkur, Venera i Zemlja) imaju srednju gustinu od preko 5 g/cm3, srednja gustina Marsa je svega 3,93 g/cm3  (Jupiter 1,33, Saturn 0,69, Uran 1,32 g/cm3 itd.)

Jasno je da tijelo male srednje gustine i male zapremine ima i malu masu. Masa Marsa je skoro deset puta manja od mase Zemlje. Shodno tome i gravitacija Marsa je manja od gravitacije Zemlje (tri puta), a brzina koju neko tijelo mora da razvije ako hoće da napusti ovu planetu je 5,03 km/sec (1. kosmička brzina).

Mars se oko svoje ose, u odnosu na zvijezde  okrene za 24,6229 sati i to je, dakle, jedan Marsijanski Sunčev dan. Ovaj dan je jedva nešto duži od našeg zemaljskog dana koji traje 23,9345 sati. Međutim Marsova godina je skoro duplo duža (668,6 sola) jer je i put koji Mars treba da prevali oko Sunca duži. 

Marsova kugla je naklonjena na jednu stranu u odnosu na ravan orbite, (to je slučaj i sa ostalim planetama). Zbog ovog naklona (kod Marsa on iznosi 24,935°) na planeti postoje različita godišnja doba. Ima jedna zanimljiva stvar sa godišnjim dobima na Marsu. Zbog relativno velikog ekscentriciteta orbite godišnja doba na Marsu su sasvim nejednakih dužina. Tako na sjevernoj polulopti proljeće traje 194, a jesen tek 142 Marsova dana. Na jugu opet proljeće traje svega  142 dana itd. Južna ljeta su kratka i topla, a sjeverna duga i hladna.

	Ako se krene od Sunca do Marsa se dolazi putanjom Merkura, Venere i Zemlje. U Sunčevom sistemu Mars je  četvrta planeta po redu. Poput ostalih planeta oko Sunca Mars se kreće po eliptičnoj putanji. Ta putanja ima relativno velik ekscentricitet (0,0934) pa  odstojanje  Marsa od Sunca prilično varira: od 206,6 miliona kilometara (kada je Mars u perihelu) do 249,2 miliona kilometara (u afelu).

	Prikaz pretjerano izdužene Marsove orbite.


Put oko Sunca Mars pređe za nekih 687 naših, zemaljskih dana.

	[image: image3.png]AM .99





	Svakih 26 mjeseci Sunce, Zemlja i Mars (tim redom) se poravnaju, tj. Mars se nađe u opoziciji. Tada je Mars cijele noći na našem nebu i to je dobra prilika za njegovo posmatranje. Još bolje je kad se dogodi da je Mars i u opoziciji i u perihelu, jer je onda najbliži i Suncu i Zemlji (položaj A na crtežu lijevo). To se dešava svakih 15 do 17 godina. Gledano sa Zemlje Mars je tada najsjajniji i prividno najveći. Od nas je udaljen blizu 56 miliona kilometara, a njegov prividni prečnik iznosi 25˝.


Mars je od zemlje najudaljeniji kad ode sa druge strane Sunca i onda nas od njega dijeli skoro 400 miliona kilometara (kad je Mars u položaju C, a Zemlja u položaju A na crtežu).

U odnosu na ravan ekliptike Marsova putanja je nagnuta pod uglom od 1,85°. Mehanika kretanja Marsa je tako uređena da se u perihelu Mars nađe ispod, tj. južno od ravni ekliptike. To znači da kad nam je Mars najbliži nešto bolje se vidi sa južne nego sa  sjeverne Zemljine polulopte.

Trajanje  sinodičke  godine
Za  gornje planete vrijedi formula    

Marsov  sinodički (Sunčev) dan traje tek nešto više od Zemljinog: 24 sata  39 minuta  36 sekundi.
3. ISTRAŽIVANJE  RELJEFA

SATELTI I  NJIHOVO  GIBANJE
Istraživanje reljefa
	Danas  je Mars vrlo popularno mjesto za svemirske istraživače. ESA-ina misija Mars Expres ući će u orbitu oko Marsa, te na njega spustiti svoj lender Beagle 2 pred kraj prosinca 2003. godine. Od prilike u isto vrijeme sletjeti će i dva NASA-ina rovera (Mars Exploration Rovers). Nedugo nakon toga stići će i japanski Nozomi (nakon  pet godina provedenih u svemiru). Oko Marsa već orbitiraju dvije letjelice: NASA-in Mars Global Surveyor i Mars Odissey.

Znanstvenici trebaju stalni protok podataka do svojih međuplanetarnih letjelica. Održavanje instrumenata i rezultati njegovih istraživanja podrazumjevaju stalnu izmjenu podataka.

Još od 1950. godine koriste se antene u tri NASA-ine stanice, koje formiraju DSN mrežu (Deep Space Network). Stanice su smještene u Kaliforniji (Goldstone), Španjolskoj (Madrid)  i Australiji (Canberra).

 Jezgra svake DNS stanice je ogromna antena, promjera 70 metara. Može uhvatiti signal sa letjelice koja se nalazi do 16 000 miliona kilometara daleko od Zemlje. Oko tog diska nalazi se još nekoliko manjih antena. Cilj cijele te mreže je neprestana komunikacija sa letjelicama.

Uskoro bi ESA trebala dovršiti svoju stanicu za »osluškivanje»  dubokog svemira. Nalazi se u Australiji, blizu grada New Norcia (blizu Perth-a) Stanica ima 35 metarsku antenu. To će biti glavna komunikacijska veza između svih budućih ESA-inih misija i operacijskog centra ESOC (European Space Operation Centre) koji se nalazi u Darmstadt-u u Njemačkoj.

Zahvaljujući ovoj novoj Zemaljskoj stanici neće biti problema sa «prezauzetim linijama» na vezama sa Marsom. Uostalom, NASA, ESA i japanske letjelice koriste drugačije frekvencije za emitiranje signala, te svaka imaju svoj međunarodno prepoznatljiv tzv.»pozivni potpis».

Puno kompliciranija će biti komunikacija između lendera i orbitera. Da bi ostvarili  potrebni nivo komunikacije razvijena je suradnja između projekta NASA-e i ESA-e. Tako da će ESA-in Mars Express moći komunicirati sa NSA-inim roverom, a ESA-in lender Beagle 2 sa NASA-inom letjelicom Mars Odyssey. Takva vrsta suradnje omogućuje maksimalni prijem podataka kao i međusobnu pomoć u slučaju potrebe.

Drugi trik je u tome da će se međusobni podaci sa lendera moći pohraniti na orbiteru i zatim poslati na Zemlju. Naime, orbiter je duže vrijeme vidljiv sa Zemlje, te koristi veću učinkovitiju antenu nego lender, koji ima male solarne panele i koristi manje energije za odašiljanje.

Slike koje je NASA objavila  bacaju novo svjetlo na polarne kape Marsa, pokazuju neobičnu pješčanu oluju u krateru vulkana, te naposljetku pokazuju udarni krater s nesimetričnim rasporedom izbačenog materijala. Slike su nastale kamerom orbitera letjelice Mars Global Surveyor koja je započela s drugom godinom produžene misije. Jedna od  tih slika pomogla je  razumijevanju na koji način se pijesak i prašina na Crvenom planetu miješaju s ledom.

Poznato je već otprije da  u sjevernoj polarnoj kapi  ima sleđene vode. Međutim, budući da se pol šest mjeseci nalazi u mraku, teško ga je slikati. Po ljeti oblaci i pješčane oluje  često prekrivaju polarne krajeve.
	Po slikama  naslaga leda u Chasmi Boreale, znanstvenici ističu da su tamniji i niži slojevi stariji. Nova slika otkriva da ti slojevi sadrže znatne količine pijeska, dok se u gornjim slojevima ne primjećuje prisustvo pijeska već jedino leda i prašine. Donji slojevi svoj  pijesak predaju okolnim dinama koje okružuju polarni region.

	Detalj sa sjeverne ledene kape pokazuje pješčane dine prekrivene injem.


Slika snimljena prvog dana proljeća na Marsu (19. juna 2001.godine) prikazuje neobičan oblak spiralnog oblika unutar kratera (promjera 110 km) vulkana Arsia Mons.

	Oblak se prema znanstve- nicima, sastojao uglavnom od finih zrnaca prašine. Njegova spiralna struktura je vjerojatno uzrokovana vjetrovima unutar kratera, koji su nastali iz tempe- raturnih razlika između unutarnjih zidova i poda samog kratera.

Na Marsu su  pješčane oluje, osobito tijekom ljetnih mjeseci, redovita pojava. Nedavno je jedna pješčana oluja prekrila čitav planet.




Slijedeća  slika prikazuje udarni krater u području Tharsis kojeg su znanstvenici već više godina htjeli snimati iz veće blizine. Prvo ga je slikala letjelica Viking sedamdesetih godina prošlog stoljeća, a na snimkama se uočava kao tamna površina okružena svijetlijim materijalom. Ali više pokušaja da se dobiju veće rezolucije propali su.

Napokon u junu 2001.godine znanstvenici su snimili navedeni objekat. Tri snimke su kombinirane zajedno sa snimkom sa Vikinga. Snimke nedvosmisleno pokazuju da se radi o  krateru nastalom udarom meteorita, promjera 130 metara. Okolni materijal predstavlja materijal koji je izbačen nakon udara.

Promjer ovog kratera nije veći od jedne desetine promjera čuvenog kratera u Arizoni. Ono što je zanimljivo u vezi s ovim kraterom je da «zrake» uokolo razbacanog materijala nisu usmjerene prema geometrijskom središtu kratera već prema sjedištu jedne svijetle površine. Nadalje, tamni materijal izbačen iz unutrašnjosti kratera, koji se nalazi u neposrednoj blizini zida kratera nije duž cijelog oboda povezan s «zrakama».

Dislociranost samog kratera u odnosu na ishodište «zraka» ukazuje na to da je meteorit udario pod većim kutem u površinu planeta, najvjerovatnije dolazeći na snimci odozdo zdesna. K tome je  geometrija «zraka» drugačija u odnosu na onu udarnih kratera na  Mjesecu i drugim tijelima Sunčevog sustava koji ne posjeduju atmosferu. Jedno moguće objašnjenje je da je  takva geometrija nastala utjecajem vjetrova, koji su nastali širenjem udarnih valova, neposredno nakon udara meteorita.
Sateliti Marsa
Marsovi sateliti koje je otkrio Asaph Hall 1877, maleni su i nepravilnog oblika. Dok dan prolazi slično Zemljinom  danu i Sunce brzo prolazi preko neba, sateliti su akteri zanimljivih astronomskih pojava.

Oba se pratioca  gibaju u ravnini Marsova ekvatora. Bliži  Phobos (strah) , dok je Deimos (užas) udaljeniji od Marsova središta.
Zbog velike blizine – a kako se gibaju u ravnini ekvatora, satelite se ne može vidjeti  sa svih položaja na Marsu.
Smatra se  da ova dva satelita potječu iz drugih krajeva Sunčeva sustava. Po sastavu su slični asteroidima tipa C (bogati su ugljikom). Njihova mala gustoća sugerira da nisu sastavljeni od punog kamena, već najvjerovatnije od mješavine kamena i leda. Pretpostavlja se da su ova dva satelita zapravo zarobljeni asteroidi nastali u vanjskom dijelu Sunčeva sustava (ne u asteroidnom pojasu), koje je zarobila Marsova gravitacija.
Misije za njihovo istraživanje bile su razočaravajuće od samog početka: Phobos 1 odmah je izgubljen u Svemiru, a Phobos 2 je «otišao» nakon što je uspio poslati samo 37 slika na Zemlju.

Zbog njihove blizine Marsu ljudi bi ih u budućnosti mogli iskoristiti kao neku vrstu Marsovske svemirske stanice.
Phobos 
	Phobos - veći od dva Marsova satelita, je najbliži svom matičnom planetu od svih satelita u Sunčevu sustavu. Njegova putanja je udaljena od Marsove površine 6 000 km. Marsov polumjer iznosi 3397 km. Phobos je toliko blizu Marsu da ga nije moguće vidjeti  sa svake  areografske širine. On je također sa svojim dimenzijama od  28 x 23  x 20  km  jedan od najmanjih satelita u Sunčevu sustavu. Masa ovog satelita iznosi 1.08 x 1016 kg
	[image: image15.png]





Sateliti koji kruže ispod sinkrone orbite (orbita kod koje period obilaska satelita odgovara periodu rotacije planeta) su  izloženi dovoljno jakim plimnim silama da su osuđeni na jednu od dvije mogućnosti: pad na matični planet ili pretvaranje u prsten (tako su nastali Saturnovi prstenovi). Procjenjuje se da je Phobos već proživio oko 99 % svog životnog vijeka, te da će na Mars pasti za 50 do 100 milijuna godina. Brzina približavanja Phobosove putanje Marsu iznosi oko 1.8 cm na godinu.

Infracrvena snimanja pokazala su velike razlike u temperaturi između dnevne i noćne strane ovog satelita. Velika brzina hlađenja i grijanja tla tumači se  slojem prašine, debljine oko 1 m koja prekriva cijeli satelit.

Od reljefnih karakteristika se najviše ističe krater Stickney iz kojeg se šire lanci kraterčića koje su stvorile krhotine iz ovog sudara. Slično kao udarac koji je stvorio krater Herschel na Saturnovu satelitu Mimas, ovaj je udarac skoro razbio Phobos. Prema snimakama letjelice MGS, krater Stickney prekriven je debelim slojem fine prašine te gromadama stijena koje polako klize prema dnu.

Phobos je prvi put fotografirala letjelica Mariner 9 (1971), a zatim su to ponovili američki Viking 1 (1977) i ruski  Phobos 2 (1988), te Mars Global Surveyor (1998). Phobos 2 je otkrio vrlo slabo, alo postojano ispuštanje plinova sa površine Phobosa. Nije utvrđen sastav tog plina, ali se sumnja na vodenu paru (voda lako isparava pri maloj gravitaciji).

Deimos
	Deimos ima samo 12.6 km srednjeg promjera. O promjeru je zapravo teško i govoriti kada se radi o svemirskoj gromadi dimenzija 16 x 12 x 10 km. Njegova je masa 1.8 x 1015 kg (šest puta manje od  Phobosa).

Kao i  Phobos,  Deimos je prekriven kraterima. Krateri na  Deimosu su uglavnom manji od 2.5 km u promjeru. Deimosova gravitacija je tako slabašna da krhotine koje se stvaraju udarom meteorita skoro nikad ne padaju nazad na satelit, već odlaze u svemir. Zbog toga  ni Deimosovi krateri nisu okruženi radijalnim lancima kraterčića kao što je to slučaj kod Phobosa. Unatoč maloj gravitaciji, zabilježeno je klizanje materijala nizbrdo. Deimosovu površinu čine sloj regolita debljine oko 100 metara. Deimos je prvi put fotografirala letjelica Viking 1 (1977).

Satelite se ne može vidjeti sa svih položaja na Marsu: Phobosa se ne vidi na širinama većim od 69°, a Deimosa na širinama većim  od 82°. Phobos ima period obilaska od 7,5 h (7 h 39 min), udaljeniji Deimos 1,25 d (1 d 6 h). Phobos brže obiđe oko Marsa nego što se ovaj sam okrene! Stoga Phobos izlazi na zapadnoj strani horizonta, onoj na kojoj bi promatraču na Marsu Sunce zapalo. Znamo da pri svakom okretu mjeseca oko planeta mjesec izmijeni sve faze; kako Deimosu za obilazak treba malo više vremena nego što Marsu treba za okret, pa Deimos iznad horizonta proboravi 2 d 18 h, za to vrijeme više od dva puta prođe kroz sve faze.
4. FIZIČKI  UVJETI NA POVRŠINI I U ATMOSFERI, HEMIJSKI 

    SASTAV ATMOSFERE, TEMPERATURA, PRITISAK,  RAZDIOBA 
    ATMOSFERE I OBLACI
Atmosfera

	
	Sastav  Marsove  atmosfere

	
	Element
	Simbol
	Procenat

	Mars ima slabo i lokalizirano magnetsko 
	Ugljen dioksid
	CO2
	95.32

	polje. Znanstvenici vjeruju  da je jednu
	Azot
	N2
	2.7

	petinu Marsove atmosfere  «otpuhao» 
	Argon
	Ar
	1.6

	Sunčev  vjetar. Tlak na površini je manji
	Kiseonik
	O2
	0.13

	od stotinke zemaljskog na morskoj razini,
	Ugljen monoksid
	CO
	0.07

	što znači da je atmosfera jako rijetka.
	Voda
	H2 O
	0.03

	Sastoji se uglavnom od ugljičnog dioksida,
	Neon
	Ne
	0.00025

	preko 95%. Svih ostalih gasova, azota , 
	Kripton
	Kr
	0.00003

	argona, kiseonika i td. ima tek oko 4%.
	Ksenon
	Xe
	0.000008

	
	Ozon
	O3
	0.000003


Postoje dokazi da je u dalekoj prošlosti Mars bio mnogo prijatnije mjesto, bar po mjeri nas Zemljana. Marsom su tekle vode, atmosfera je bila mnogo deblja i gušća, a temperatura – gotovo da je bila kao ovdje na Zemlji. U to vrijeme prije više milijardi godina, Mars je bio dobro mjesto za život.

O postojanju vode u davna vremena svjedoče neke geološke formacije koje veoma mnogo podsjećaju na naša riječna korita. Neki tereni još uvijek imaju tragova velikih bujica i poplava. A ima i drugih dokaza. Mars Pathfinder je na Marsu pronašao stijene konglomerate. To su stijene sastavljene od zacementiranog šljunka u pijesku, a za formiranje takvog kamena potrebna je voda. Pa i izobilje pijeska govori o obilnoj vodi u davna vremena.

Voda je, dakle, tekla na Marsu, ali to je bilo vrlo davno i trajalo je kratko. Danas je voda na Marsu zaleđena na polarnim kapama i duboko ispod površine planete. Postoji, međutim, teorija po kojoj na velikim dubinama ipak ima tekuće vode jer je unutrašnjost planete zagrijana od radioaktivnih elemenata koji isijavaju toplotu. Ali to tek treba dokazati.

	Rijeke su tekle Marsom. Možda je u ovom riječnom koritu bilo života. Snimak je napravio Viking orbiter u području Mangale Vallis.


Postojanje tekuće vode u prošlosti dokaz je da je nekada atmosfera na Marsu bila mnogo bogatija nego danas. Jer voda u tečnom stanju ne može da postoji bez odgovarajućeg atmosferskog pritiska. Na visokim planinama gdje je atmosfera razrijeđena može se vidjeti  da voda ključa na nižoj temperaturi nego u podnožju, čak i na sobnoj temperaturi. U uslovima koji danas vladaju na Marsu voda može da postoji jedino u obliku leda ili u vidu gasa.

Dakle, u vremenu kada je na Marsu bilo tekuće vode atmosferski pritisak je morao biti mnogo viši što znači da je atmosferski omotač bio mnogo bogatiji nego danas. To je opet značilo i da je temperatura bila  viša zbog efekta staklene bašte. Mars je bio prijatno mjesto.

Glavni razlog za to što se desilo s Marsovom atmosferom pa je ona danas tako oskudna, leži u  Marsovoj slaboj gravitaciji koju  gasovi mogu lako da svladaju. Iz istog razloga ni Mjesec nema atmosferski omotač. Kada molekuli gasa iz nekog razloga dobiju dovoljno ubrzanje oni su u stanju da napuste planetu.

Ovo ubrzanje čestice Marsove atmosfere su u izobilju dobijale u ranoj historiji Solarnog sistema kada su planete bile izložene čestim razornim udarima asteroida. Tragovi udarnih kratera danas u izobilju postoje na Marsu. Pri udaru asteroida u planetu dolazi do snažne eksplozije koja je u stanju da čitave stijene odbaci u međuplanetarni prostor. Razumije se da je dobar dio Marsove atmosfere na isti način odlutao sa planete.

Uporedo sa ovim Mars je počeo da gubi i svoju toplotu jer je na njemu otpočeo proces obrnutog efekta staklene bašte. Toplota koju Mars prima od Sunca je relativno mala pa su se u  davna vremena vodena isparenja kondenzovala u obliku tekućeg pokrivača na tlu. Gasoviti ugljični dioksid je počeo da se rastvara u vodi i zatim hemijski vezuje za stijene. Uklanjanje nešto ugljičnog dioksida iz atmosfere dovelo je do slabljenja efekta staklene bašte, pošto su sada infracrveni zraci sa tla lakše nalazili svoj put kroz atmosferu. To je opet dovelo do snižavanja temperature na cijeloj planeti. Zbog niže temperature vodena para se  više kondenzovala, te se i više ugljičnog dioksida rastvaralo, odnosno vezivalo za stijene i – planeta se i dalje hladila.

S druge strane Mars nije sposoban da, kao Zemlja, nadoknadi izgubljeni ugljični dioksid. Na njemu nema proizvođača ovog gasa. Ono što je od ugljičnog dioksida danas ostalo omogućava Marsovoj staklenoj bašti da podigne temperaturu za  svega nekih pet stepeni. Mars je zapravo od početka bio osuđen na ledenu pustoš.

Iznimno rijetka atmosfera Marsa relativno lako propušta opasne ultraljubičaste zrake koje su smrtonosne za sve nježnije organizme. U pradoba na našoj su se Zemlji mogli razviti prvi nježniji oblici života samo zato što je Zemljina atmosfera bila dostatno gusta da apsorbira znatan dio opasnog ultraljubičastog zračenja.

Marsovo se tlo sastoji od  potpuno jednakih elemenata i spojeva kao i Zemljino, jedino u njemu ima nešto više željeza. Ali ono što je najvažnije, nema organskih spojeva, a bez organskih spojeva nema života u svemiru.

Temperatura

Mars je hladna planeta. Temperature koje vladaju na Marsu su niže nego što bi se očekivalo na tom rastojanju od Sunca Da je Zemlja na istom mjestu bila bi opet toplija od Marsa.

Temperatura  zavisi  od latitude i od doba dana. Ona se na Marsu znatno više mijenja nego u pustinjama Zemlje. Dnevne promjene su veće blizu tla zbog velike sposobnosti tla da isijava toplotu tokom noći. Međutim za vrijeme pješčanih oluja ova sposobnost tla opada pa su i temperaturne razlike između dana i noći tada manje.
Na visini od nekoliko kilometara dnevne razlike u temperaturi nisu toliko zavisne od tla i više zavise od ulaznih Sunčevih zraka. Oscilacije u temperaturi usljed dejstva Sunca su ovdje pravilne, periodične i potpuno u skladu sa položajem Sunca na Marsovom nebu.

Najniže  temperature na Marsu javljaju se zimi na polovima: 140 K (-133° C),  a najviše na dnevnoj  strani u vrijeme ljeta 300 K (27° C).  Prosječna temperatura inače iznosi  218 K  (-55° C). Velike razlike u temperaturi na jednom mjestu u toku godine (30° C) posljedica su izdužene Marsove putanje.
Temperatura naravno opada sa visinom. Na Marsu na svakih  jedan kilometar  visina temperature opadne za oko 1,5 K.

Pritisak

Atmosferski  pritisak na Marsu je oko 100 puta manji nego na Zemlji. Zbog velikih visinskih razlika Marsovog reljefa i ovaj pritisak ima velike oscilacije. Najveći pritisak postoji na najnižim terenima jer je tu i vazdušni stub najveći. Tako je u Hellias basenu, koji leži četiri kilometra ispod srednjeg topografskog nivoa Marsove površine, izmjeren pritisak od 8,4 milibara, dok na vrhu vulkana Olympus Mons, koji je visok 25 kilometara ovaj pritisak iznosi svega 0,5 milibara. Na «nivou mora» (srednji topografski nivo) pritisak je 6,1 milibara stim što je  prosječan pritisak za cijelu planetu 5,9 milibara.

Razdioba  atmosfere, ionosfera

Atmosferski se slojevi razvrstavaju slično Zemljinim, a i raspoređeni su na približno istim  visinama, bez obzira na mnogo manje dimenzije planeta. Troposfera se ovisno o godišnjem dobu uzdiže od 20 do 40 km. Iznad nje je stratomezosfera u kojoj je temperatura gotovo postojana. Turbopauza je na visini od 120 km. Turbulentno gibanje dovodi do širenja topline i vlage po visini homosfere.

Temperaturni gradijent u čistoj troposferi iznosi -2,3 K/km s tim da je ljeti -3K/km a zimi padne na -2 K/km. Pri pojavi pješčane oluje gradijent se bitno smanji zbog apsorpcije svjetlosti prašnim česticama. Konvekcija  se  razvija u termalnom graničnom sloju visine 4-6,5 km; ovdje se zbivaju dnevne temperaturne promjene.
Stratomezosfera je gotovo izotermna, s razlikama do 25 K.

Uz mali početni rast  temperature iznad 120 km, u termosferi temperatura bitnije raste tek iznad 300 km kada može dostići 300 K. Noću to je područje kriosfera.

Ionosfera se uzdiže od 100 km do 400 km, s maksimumom koncentracije od 1011m-3 na visini od  130 km. Ioni su poglavito O2+  (90%) i CO2+  (10%), s nešto NO+, O+ , N2+ , CO+  i  C+. Ponašanje i koncentracija iona razlikuju se u  vrijeme mirnog i aktivnog Sunca. Proces formiranja iona je fotoionizacija. Egzosfera se nastavlja iznad 300 km. Do udaljenosti od 20 000 km zapaža se vodikova korona; vodik nastaje disocijacijom vodene pare.
Oblaci

Mada je Marsova atmosfera ovako tanka po njoj ipak krstare oblaci. Na velikim visinama formiraju se dugi i tanki oblaci sastavljeni od vodenog leda i to su tzv. bijeli oblaci. Vode u atmosferi Marsa ima zapravo veoma malo, svega nekoliko molekula na 10 000 drugih molekula. Zbog niske temperature i niskog atmosferskog pritiska voda može da postoji jedino u vidu leda ili pare.

Žuti oblaci nastaju kao posljedica snažnih pješčanih oluja koje bacaju prašinu u atmosferu na visinu od preko deset kilometara.

5. ORIJENTIRI U MARSOVU RELJEFU, VRSTA OBJEKATA:
    VULKANI, KRATERI, KANJONI, DOLINE, POLARNE KAPE
Orijentiri u Marsovu reljefu

	Mars je fantastičan svijet. Za naš pojam nedostaje mu žubor vode i njihanje zelenih grana, ali sem toga on pruža pogledu raznovrsne i zadivljujuće predjele i zamjetljive objekte: ogromne hladne pustinje, beskrajno duboke kanjone, presahla riječna korita, isušena jezera, velike kratere, visoke ugašene vulkane od kojih je najveći gigantski Olympus Mons promjera od preko 600 km i visine preko 25 km, iznad kojih lebde tanki, paperjasti ledeni oblaci, te se proteže ogromna pukotina Valles Marineris, strme litice koje se gube u izmaglici...


Ako zanemarimo ledene Marsove polarne kape čitav Mars izgleda kao da je  sastavljen od  dvije različite polulopte. Južna (zauzima dvije trećine planete) je nešto viša od srednjeg topografskog nivoa, za kilometar ili dva, obiluje kraterima iz najranije istorije Marsa i donekle podsjeća na Mjesečeve visoravni. Sjeverna trećina Marsa je opet nešto ispod srednjeg nivoa, ima manje kratere i njena površina je  mlađa. Tu se pružaju blage i prostrane ravnice, nastale vjerovatno dejstvom erozije i poplava lave. S druge strane ovdje su smještene  velike i visoke vulkanske visoravni.

Otkud  potiču ove razlike između dvije Marsove polulopte još uvijek je misterija. Može biti da su u kreiranju ovakvog reljefa glavnu ulogu odigrali udari velikih asteroida u davnoj prošlosti. Ili su u pitanju neke unutrašnje aktivnosti u periodu formiranja Marsove kore.

Granica između ovih oblasti nagnuta je u odnosu na ekvator za nekih 30  stepeni. Granica je široka i strma.

Jug

Krateri južne hemisfere su stari tri do četiri milijardi godina. Ima ih nekoliko karakterističnih tipova: velikih sa ravnim dnom, malih dobro očuvanih sa naglašenim peharom, zatim tu su krateri sa jakim i širokim bedemima, te krateri na čiji izgled je uticala erozija vjetrova. Najveći prepoznatljiv udarni krater je Hellas basen koji ima oko 1600 km u prečniku.

Tu je i neobična mreža malih dolina koje nalikuju na naše, zemaljske drenažne sisteme, zatim išarani ispreturani tereni, ponekad  zatrpani, erozivnim dejstvom, predjeli potopljeni vulkanskom lavom.

Najupadljiviji predio je sigurno ogromna pukotina Valles Marineris, koja se čini kao da je nešto veliko i moćno ogromnom kandžom zagrebalo planetu. Oko 4500 km je dugačka, blizu 600 km široka i 7 do 10 km duboka.

Sjever

Na sjevernoj polulopti padaju u oči dvije velike oblasti ogromnih vulkana: Tharsis i Elysium.

Tharsis je široka vulkanska zaravan veličine nekih 4000 kilometara koja se diže do 10 kilometara iznad srednjeg površinskog nivoa. Manjim svojim dijelom zahvata i južnu polovinu Marsa.

Nešto dalje je Elysium, zaravan visine oko 6 kilometara sa tri manja vulkana: Hecates Tholus, Elysium Mons i Albor Tholus.

Vulkani

Nema dokaza o aktivnosti vulkana na Marsu u novije vrijeme. Marsovi vulkani su ugašeni, ali u prošlosti su imali veliku ulogu u formiranju reljefa planete...

	Tharsis Montes

	Po  bibliji  Tharsis je zemlja na krajnjem zapadu tada poznatog svijeta. Danas je to Španija. Montes: planine; plural od latinske riječi mons: planina.

Tharsis je vulkanska oblast na sjevernoj Marsovoj polulopti. To je prostrana visoravan koja se prostire na 4000 km i doseže  10 kilometara u visinu računajući od srednjeg topografskog nivoa


Kao tri velika  planetarna čira leže u ovoj oblasti tri vulkana poredana jedan do drugog. Ta tri vulkana u obliku zaravnjene kupole su Ascraeus Mons, Pavonis Mons i Arsia Mons i naravno manji su od Marsova «Olimpa». Zauzimaju prostor od 350 do 450 kilometara svaki, a u visinu se uzdižu do 15 kilometara iznad svog podnožja. U okolini vulkana često se mogu vidjeti velike bijele pjege. To su nježni ledeni Marsovi oblaci.

	Pavonis Mons
	Arsia Mons
Strjelica u kalderi pokazuje seriju kupola

	Arsia Mons



Na zapadu nalazi se Olympus Mons
	Olympus Mons

	(Olimp je najviša planina u Grčkoj na kojoj su prema helenskim mitovima stanovali bogovi).

Od svih poznatih vulkana u Sunčevom sistemu Olympus Mons je najveći. Od svog podnožja diže se 25 kilometara u visine. U poređenju sa njim najviše naše planine jedva da su brda. Skoro tri puta je veći od Mont Everesta, najviše planine na zemlji. Dva i po puta je veći od Mauna Kea, najvišeg vulkana na Zemlji (računajući od dana okeana Mauna Kea je visok 9,754 km i tako je najviša planina na Zemlji).


Gotovo da izvire iz Marsove atmosfere. Na njegovom vrhu pritisak je jedva 0,5 milibara. Zauzima prostor od 624 kilometra u prečniku.  Planina je opasana šest kilometara visokom liticom. Samo kaldera  ovog vulkana ima prečnik od oko 65 do 80 kilometara. U njoj je smješteno nekoliko kružnih vulkanskih kratera.

	Olympus Mons




Olympus je mlad vulkan, možda i najmlađi na  Marsu. O tome se sudi po malom broju – svega dva – kratera na njegovom obodu (logično je da se u  dužem vremenskom periodu više kratera napravi). Po nekim procjenama zadnja erupcija ovog vulkana dogodila se prije oko 25 miliona godina.

	Kaldera ovog vulkana je nastala kada je lava prokopala sebi put negdje sa strane i iscurila ili kad se ona jednostavno povukla unutar ka središtu planete te se stvorila depresija.


Ranije se ovaj vulkan zvao Nix Olympica – Snježni Olimp – jer, gledan sa Zemlje, on se čini da je prekriven snijegom. Zapravo bijele površine dolaze od oblaka koji su česti u tom području. Ovaj vulkan je otkrio G. Schiaparelli 1879.

Krateri

Iako su krateri čest elemenat reljefa na  Marsu, njih nema tako puno kao na Merkuru ili na Mjesecu. Tome je uzrok svakako Marsova erozija, jer su udari asteroida i kometa, pogotovu u dalekoj prošlosti, bili jednako česti na Marsu kao i na drugim tijelima Sunčevog sistema.

Južna polovina Marsa je bogatija kraterima nego sjeverna. Tu se nalaze i neki krateri koji su nastali preko skoro četiri milijarde godina.

Argyra Basin  

	Prije  4 milijarde godina jedan asteroid (kometa?) prečnika oko 50 kilometara je udario u južnu Marsovu hemisferu i ostavio veliki ožiljak na površini planete. Danas  je to ogroman basen Argyra, prečnika oko 1100 kilometara. Okružen je zidom krhotina koje su od siline udara asteroida izbačene iz kratera. Na slici se vidi veći dio ovog basena.


Galle  

	Ovaj krater ima oko 215 kilometara u prečniku.  Astronomi ga zovu «Srećno lice» i jedan od rijetkih je kratera koji imaju nadimak


Yutu

	Ovo je krater Yutu. Ima  18 kilometara u prečniku. Oko njega se veoma lijepo vide «zaleđeni talasi», kao kad voda razlije pijesak na plaži. Sličnih kratera na Marsu ima dosta oko  ekvatora. 


Pretpostavlja se da takav reljef nastaje kada se  nakon udara nekog tijela o tlo rastvoreni led izmiješa sa prašinom po površini.

Milanković  

	Milutin Milanković je jedan od poznatijih naučnika u svijetu i svemiru. Postoji mala planeta sa njegovim imenom (asteroidi), zatim jedan krater na Mjesecu i evo jedan krater na Marsu. Krater na Marsu ima prečnik od 113 kilometara.


Kanjoni i doline
Valles Marineris

	Slika Valles Marinerisa (sjever prema gore). Brojevima su označena mjesta gdje stoji promatrač, a trokutić pokazuje smjer proma- tranja.




Slike koje su napravili Oliver de Goursac (Association Planete Mars, Francuska) i Adrian Lark (3D-Planet website, Velika Britanija), pokazuju Valles Marinerisa iz nekoliko perspektiva. Vide se duboki kanjoni i ogromne litice koje ponegdje dostižu preko 9 kilometara.
Slike su rađene prema topografskim kartama koje je napravio instrument Mars Orbiter Laser Altimeter (MOLA) s NASA-ine svemirske letjelice Mars Global Surveyor.
 MOLA je snimao visinu reljefa, s horizontalnom rezolucijom od 100 m i vertikalnom od 5 m. Autori su težili što tačnijem prikazu doline. 
Boja atmosfere i površine, te osvjetljenje su podešeni tako da budu što bliže stvarnosti. Kamenje i manje stijene su dodani.

Ipak, bez obzira na spektakularnost pogleda, slike ne mogu služiti za  znanstvenu interpretaciju. Dobivene vizure Valles Marinerisa npr. pokazuju izobličenje  u vertikalnom smjeru (koje se uvijek dobiva kada se objekt gleda kroz teleskop).

	Valles Marineris 10°S, 45°W

(Vallis pl. Valles – (lat) krivudava dolina; kanjon)

	Kao da je neka ogromna, svemirska kandža zaorala po planeti – tako izgleda ovaj kanjon. Na gornjoj slici se gleda sa visine od 2500 kilometara.

	Mnogi veliki riječni kanali iz drevnih vremena su povezani sa ovim kanjonom. Cio sistem Valles Marineris  dugačak je oko 4000 kilometara (po nekim izvorima  5000km). Na  pojedinim mjestima kanjon je dubok 7 km (po nekim mjerilima 10 km), a širok je 200 km. U poređenju sa ovim Grand kanjon u Koloradu je potok (Grand  kanjon je 443 km dug, 8 do 29 km širok i oko 1,6 km dubok).

Valles Marineris i Evropa

        


Kanjon Marineris je nastao kao posljedica rastezanja i pucanja kore sa  istovremenim kreiranjem područja Tharsis.
	[image: image36.png]





Sama dolina je nastala usljed velikih poplava, davno u prošlosti. Još ne postoji koncenzus oko toga kakva je bila poplava (led, voda, blato ili lava). Valles Marineris se također veže uz postojanje vode na Marsu. Nekoliko slika skupljenih  u zadnjih par godina indiciraju da ispod površine postoji voda (tekuća ili smrznuta) koja povremeno bude izbačena na površinu.
Možda ćemo uskoro i saznati kako dolina izgleda zapravo. Melas Chasma, jedan dio Valles Marinerisa je  kandidat za spuštanje  jednog od dva NASA-ina rovera u 2004.

Polarne kape

Marsove polarne kape su  predmet grozničavog istraživanja zadnja dva vijeka. Osnovno pitanje je od čega  su kape sastavljene. Astronomi su se nadali da su one od vode i  za to su tražili dokaze.
Prve pretpostavke da polarne kape predstavljaju velike naslage smrznute vode javile su se  u drugoj polovini XVIII vijeka. Tako je William Herschel, na osnovu svojih višegodišnjih osmatranja, došao na ideju da Marsove polarne kape po svemu veoma liče na Zemljine polarne kape i da su prema tome sastavljene od vodenog leda.
Međutim, krajem prošlog vijeka javila se hipoteza po kojoj se polarne kape na Marsu sastoje od zaleđenog ugljičnog dioksida. Kako vodena para u to vrijeme nije detektovana u Marsovoj atmosferi ova hipoteza je djelovala vrlo ubjedljivo sve dok sredinom ovog vijeka nije utvrđeno da spektar svjetlosti koji reflektuju polarne kape više odgovara vodenom ledu nego ugljičnom dioksidu.

Tako je ponovo osnažena hipoteza o vodi na Marsovim polovima. Međutim šezdesetih godina ovog vijeka izgrađen je numerički model toplotnog stanja Marsa i taj model je ponovo bacio sumnju na «vodenu» teoriju. Po ovom  modelu u uslovima koji vladaju na Marsu na polovima bi ipak trebalo da je smrznuti ugljični dioksid, bar kad se radi o sezonskim naslagama. Model sugeriše postojanje relativno tanke naslage smrznutog ugljičnog dioksida, od nekoliko metara blizu polova ka sve tanjim naslagama u pravcu ekvatora.

Po svemu sudeći stvar s polarnim kapama je ovakva. U periodu polarnih noći (zimsko doba) temperatura opadne na nivo ispod tačke mržnjenja ugljičnog  dioksida iz atmosfere se zaledi (tzv.suhi led) i to u tolikoj količini da atmosferski pritisak opadne za 25%. Tada i kape narastu i vide se lijepo sa Zemlje. Kada dođu topliji dani zaleđeni ugljični dioksid ponovo prelazi u gasovito stanje, vraća se u atmosferu i kape polako kopne.

	Smrznuti ugljični dioksid i voda na Marsovom sjevernom polu


Kako međutim i tada, dakle kad je temperatura iznad tačke mržnjenja ugljičnog dioksida, i dalje ostane nešto leda to mora da je u pitanju zaleđena voda.

Prema tome Marsove polarne kape predstavljaju velike rezervoare vode.

Sjeverna polarna kapa je  bogatija vodom nego južna, jer je i «vječni led» na sjeveru veći. 

Na prvi pogled očekivalo bi se da izdvajanje ugljičnog dioksida iz atmosfere prelaskom iz gasovitog u čvrsto stanje ne utiče na atmosferski pritisak jer se istovremeno sa ovim procesom na jednom polu događa obrnut proces na dugom polu. Ali Marsova orbita je izdužena i godišnja doba na njegovim hemisferama nisu jednaka. Ljeto na južnoj hemisferi je mnogo toplije nego ljeto na sjevernoj hemisferi jer je Mars za vrijeme leta na sjeveru dalji od Sunca nego kad ljeto stigne na južnu poluloptu. 
Teren ispod kapa
	Ispod Marsovih kapa teren je blag, nježno zatalasan, sačinjen naizmjenično od svijetlih i tamnih prašinastih prekrivača. Ovi prekrivači se šire preko strmina i dolina u vidu spiralnih šara. 

Oko  sjevernog polarnog regiona prostire se zid brojnih pješčanih dina.
Južna kapa
U rano proljeće južna polarna kapa koja se proteže sve do 50°S počinje da  kopni. Sa dolaskom toplijeg perioda godine kapa se smanjuje po latitudi za oko 1° svakih pet dana. Tada ivice polarne kape postaju krzave jer se led povlači preko hrapavog terena (krateri, pukotine i sl.) U ljeto kapa je svedena na najmanju mjeru i sa Zemlje se više ne može vidjeti. Međutim, ona i dalje postoji što potvrđuju snimci svemirskih brodova.
Južna polarna kapa počinje opet da raste sa dolaskom hladnijeg doba. Tada se iznad kape formira sloj tamnih oblaka koji se šire i do 35° ka ekvatoru. Povremeno ova «polarna kapuljača» postaje transparentna za crvene svjetlosne zrake što omogućava fotografisanje polarne kape i praćenje njenog rasta.

Sjeverna  kapa
	Razvoj sjeverne polarne kape je sličan razvoju južne mada ne u svim detaljima jer su godišnja doba na južnoj i sjevernoj polulopti različita. Na sjevernoj polulopti vladaju kratke hladne zime i duga svježa ljeta, što dozvoljava velike sezonske naslage leda i uopšte duži opstanak sjeverne kape. 

Sjeverna kapa je nešto veća jer se proteže do 60° tj. pruža se oko 1800 km od pola ka ekvatoru. (Na fotografiji iz marta 97. vidi se zid dina koje okružuju sjevernu ledenu kapu) 
6. ISTRAŽIVANJE  MARSA  KROZ  POVIJEST,  

    VODA  NA  MARSU

Najviše istraživani planet. Promatranja su se intenzivirala u vrijeme tzv. velikih Marsovih opozicija, tj. onih opozicija u kojima se zbog  eliptičnosti planetskih staza najviše približe (Zemlja u afelu, a Mars u perihelu). Pojave na površini bile su bolje razlučene vizualnim promatranjima nego fotografskim zbog male inercije očne percepcije; za vrijeme izlaganja fotografske ploče, slika se  zbog nemirne atmosfere lakše zamuti. Treba naglasiti da prije astronautskih pothvata na Marsu nije bilo moguće utvrditi stvaran karakter reljefa već su uočavani kontrasti većih površina, tj ustanovljene su pojave albeda.
Mars je bio suviše daleko, a instrumenti u starini bili su rijetki i neprecizni. Takvo stanje se održalo i kroz čitav srednji vijek. I tada su još uvijek «astronomi» izučavali zvijezde nebi li dokučili budućnost. Naročito ih je interesovao Mars koji je mogao dobrom astrologu da predskaže ishod ratova.

	Marsova  petlja

	Doduše u vrijeme kad je srednji vijek već bio na izdisaju javili su se astronomi sa novim pogledom na kosmos. Kopernik je 1543. objavio svoj heliocentrični sistem, koji je tvrdio da se  planete kreću po kružnicama oko Sunca, a ne oko Zemlje kako je to učila crkva. Ovaj  sistem je  naišao na  odobravanje kod većine velikih  astronoma tog doba, ali ni on, kao ni prethodni sistem, nije umio da precizno predvidi Marsovo kretanje. Jednostavno Mars nikad nije bio tačno tamo gdje se po ovim  sistemima očekivalo da bude.
U to vrijeme, a radi se o drugoj polovini XVI vijeka, najveći osmatrač neba sve do pojave teleskopa bio je  Tycho Brahe (1546-1601), danski plemić, astrolog, alhemičar, astronom i dvorski matematičar u službi cara Rudolfa II. Tycho je bio izvrstan osmatrač. Usavršio je svoje mjerne instrumente do tog stepena da su  njegovi podaci o  kretanju planeta bili deset puta precizniji od dotadašnjih.

	Plava planeta je zemlja, crvena Mars. Crvena petlja gore je projekcija Marsove putanje gledano sa Zemlje.
	Posebnu pažnju Tycho je posvetio Marsu. Mars je uopšte pogodan za posmatranje u dugom vremenskom periodu jer je blizu Zemlje i jer njegova putanja ima naglašen ekscentricitet pa su sve «anomalije» u njegovom kretanju lako uočljive.


Ali Tycho je bio praktičar. Ostavio je za sobom ogromnu, vrlo preciznu osmatračku dokumentaciju iz koje nije bio u stanju da izvede odgovarajuće zaključke..
Ova dokumentacija  je nakon smrti Tycha  srećnim slučajem dospjela u ruke Johanna Keplera (1571-1630), sjajnog matematičara i astronoma. Kepler je bio teoretičar. U podacima koje je dobio vidio je  mnogo više od pukih brojeva. Godine 1609. riješio je Marsovo zagonetno kretanje. Sada nam to izgleda banalno ali čitava stvar je bila u tome da se Mars (kao i ostale planete) oko Sunca ne kreće po kružnoj putanji.  Ovim otkrićem (Prvi od tri Keplerova zakona kretanja planeta) bio je dokazan i Kopernikov sistem i na taj način Mars je bio ključna planeta za razvoj astronomije.
Terminologiju pojava albeda utemeljili su G. Schiaparelli 1877-9 i E.M. Antoniadi 1909-24.  Termini se nastavljaju prikladno primjenjivati i na reljefne pojave otkrivene izravnim ispitivanjima planeta iz letjelica, iako stvaran reljef većinom ne odgovara pojmovima albeda. Tamne su površine nazivane kao i u slučaju Mjeseca morima, a svijetle visoravnima. Pokazat će se da je stanje obrnuto, pa su svijetle površine zaprašene doline, a tamne brdovite. Na globusu viđene velike svijetle površine Hellas i Argyre bazeni su nalik Mjesečevim morima, dok su tamne površine isprešarane brdima. Jedna od najznamenitijih tamnih pojava je Syrtis Major (zaljev Velika Sirta). Danas je tu Syrtis Major Planitia (Ravnica Velike Sirte).
Do preokreta u poznavanju Marsove površine dovela je svemirska tehnika.

Godinama   kasnije Keplerovi zakoni kretanja planeta poslužili su kao osnov za  Njutnovo izučavanje gravitacije.
Teleskop

Ali za dalje izučavanje Marsa  bilo je potrebno neko sredstvo koje će omogućiti da se planeta posmatra iz veće blizine. To novo sredstvo bilo je teleskop  koji je upravo tih ranih godina XVI vijeka otkriven. U istoriji astronomije Galilej je  ostao zapisan velikim slovima zahvaljujući baš teleskopu. Otkrio je brda i doline na mjesecu, Jupiterove satelite, neobičan izgled Saturna (tek kasnije će se uočiti da taj izgled potiče od Saturnovih prstenova) i da Mars kao i  Mjesec prolazi kroz faze. Bilo je to 1609. i 1610.godine. Nešto kasnije Galilej će zbog svojih radova u oblasti astronomije odgovarati pred sudom inkvizicije.

Uslijedio je brzi razvoj teleskopa i astronomije. Na Marsu se uočavaju pojedine topografske formacije, uočavaju se polarne kape, određuje se period rotacije, zatim inklinacija Marsove ose, pa postojanje atmosfere, opaženi su oblaci i tako dalje.

Od toga doba, svako istraživanje Marsa je uvijek nekako i traganje za životom na njemu. Mars je u XIX vijeku izgledao kao vrlo dobro mjesto za život. Imao je, kako se vjerovalo, atmosferu i vodu, temperatura je bila ugodna, a Marsov dan je trajao kao i naš zemaljski. Njemački astronom Gauss je prvih godina  devetnaestog vijeka predlagao da se u  tundrama Sibira iscrtaju velike geometrijske slike kao signal  Marsovom stanovništvu. Nešto kasnije pojavila se i ideja da se iz Sahare ka Marsu upute svjetlosni signali paljenjem velikih vatri.
Međutim prava histerija oko Marsovaca je nastala tek nakon što je 1877. Schiaparelli otkrio 40 kanala  na Marsu. Ali histerija se polako i gasila nakon što su  neki naučnici primjetili da uslovi na Marsu ipak nisu idealni, da je temperatura na njemu niska, da je atmosfera isuviše rijetka, da voda u tečnom stanju nije moguća i da zapravo uslova za život tamo i nema. Bar ne za život kakav mi na Zemlji poznajemo.

Ipak ništa pouzdane se nije znalo, trebalo je  otići  na lice mjesta i vidjeti.
Danas je «odlazak na lice mjesta» glavni način prikupljanja podataka o Marsu. Ali ne i jedini, jer razvile su se i druge discipline. Mars se istražuje i ovdje na Zemlji studiranjem njegovih meteorita, a zatim i izučavanjem snimaka HST (Hubble Space Telescope) i tako dalje.

Priliku za snimanje Marsa u augustu 2003. godine, kad je bio najbliže Zemlji iskoristili su i znanstvenici koji upravljaju svemirskim teleskopom Hubble. Ovaj uređaj koji se nalazi u orbiti oko našeg planeta, ima velike mogućnosti jer je izvan atmosfere pa su mu  i snimke mnogo jasnije nego one sa teleskopa na Zemlji.
Na dan  kad nam je Mars bio najbliži, Hubble je uspio, dobiti do sada najbolje snimke njegove površine. Jasnije nego ikada na njima se vide 4.000 kilometara dugačak tzv. Grand Canyon i južna polarna kapa pokrivena ledom.

Ovaj pothvat teleskopa Hubble postignut je upravo u vrijeme kad se  raspravlja o konačnoj sudbini tog umjetnog satelita.

Marineri

Skoro  godinu dana Mariner 9 je bio na svom zadatku. Mapirao je 85% Marsove površine načinivši preko sedam hiljada fotografija, analizirao je gravitaciono polje, mjerio površinsku temperaturu i temperaturu i vlažnost atmosfere itd.
Sve u svemu  bio je to veliki napredak. Prvi Marineri su snimali gotovo stihijski; vidjeli su južnu hemisferu i obilje kratera. Ali Mariner 9 je otkrio i drugu prirodu Marsa. Snimio je fantastičan kanjon Valles Marineris dugačak koliko i naša Evropa, ogromne doline koje nam svjedoče o velikim poplavama u prošlosti, široke nizije koje zauzimaju skoro trećinu planete, presušene zalive velikih jezera. Mariner 9 je vidio i Olympus Mons najveći vulkan u  Sunčevom sistemu, visoki Tharsis koji visinom narušava sferoidni Marsov oblik.
Vikinzi

Ali i Mariner 9 je bio samo uvod u dalja, iscrpnija i obimnija istraživanja. Na redu su bili Vikinzi. Prije njih su letjeli i svemirski brodovi tipa Mars i Zond, ali podaci o njihovim rezultatima nisu ni izbliza toliko dostupni kao podaci američkih astronautskih istraživanja. Sem toga Rusi sa Marsom jednostavno nemaju sreće. Načinili su velike poduhvate na Veneri i Mjesecu, ali većina njihovih pokušaja usmjerenih ka Marsu pretrpjelo je neuspjeh.

Misija  Viking  je podrazumjevala ambiciozan poduhvat. Sačinjavala su je dva broda, Viking 1 i Viking 2, a svaki je opet bio sastavljen od dva dijela, orbitera i lendera. Zadatak Vikinga je bio snimanje Marsove površine u visokoj rezoluciji, utvrđivanje sastava i strukture atmosfere i Marsove površine i traganje za znacima života.

Prvi Viking je stigao do Marsa juna 1976. i prvog mjeseca je oblijetao planetu u potrazi za pogodnim mjestom za slijetanje lendera. Viking lender se uspješno prizemljio na planetu 20. jula.

	Viking 2 je ušao u orbitu oko Marsa augusta 1976. a njegov lender se na  planetu spustio mjesec dana kasnije.

Oba orbitera su kružila oko Marsa-Viking 2 do jula 1978, a Viking 1 do augusta 1980.

Lenderi su  poslali obilje fotografija površine; uzeli uzorke tla, analizirali njihov sastav i tragali za  mikroorganizmima; izučavali su atmosferu i vremenske prilike; postavili su seizmometre  da  bi  zabilježili  eventualne potrese tla.


Rezultati su bili  odlični. Stiglo je obilje podataka  (orbiteri su poslali oko 52 000  fotografija i kartografirali iz  različitih uglova 97% Marsove površine; lenderi su  poslali 4500 fotografija i podatke o meteorologiji Marsa, o sezonskim promjenama, izvršili niz bioloških i hemijskih eksperimenata) i zapravo većina znanja o Marsu potiče baš od Vikinga. Ali život nije pronađen.
Sve astronautske misije imaju za konačan cilj slanje ljudske posade na  Mars.

Po sadašnjim planovima ljudska posada bi na Mars  trebalo da krene 2018.godine, a stigla bi 2019. Time bi otpočela era stalnog prisustva ljudi na Marsu. Po nekim planovima let čovjeka na Mars bi mogao da bude i 2007.godine.

Brodovi 

(tabelarni pregled) 

Mars – astronomske  misije
	Datum
	Naziv
	Drzava
	Tip broda
	Primjedbe

	10. X 1960. 
	Mars 1960A 
	SSSR 
	Sonda 
	Nije dosegao orbitu oko Zemlje 

	14. X 1960
	Mars 1960B
	SSSR
	Sonda
	Nije dosegao orbitu oko Zemlje

	24. X 1962.
	Mars 1962A
	SSSR
	Preletač
	Nije dosegao orbitu oko Zemlje

	1. XI 1962.
	Mars 1
	SSSR
	Preletač
	Neuspjeh usljed komunikacijskih problema

	4. XI 1962.
	Mars 1962B
	SSSR
	Lender
	Nije uspio da napusti Zemljinu orbitu

	5. XI  1962
	Mariner 3
	SAD
	Preletač
	Neuspješan pokušaj preleta.

	28. XI 1964 - 20. XII 1967.
	Mariner 4
	SAD
	Preletač
	Preletio Mars 14. jula 1965. na visini od 9920 km od površine. Na Zemlju poslao 22 crno bjele fotografije Marsove površine (pustinje, krateri južne polulopte) i prikupljene podatke o vrlo tankoj atmosferi. Nisu opaženi kanali ni znaci života.

	30. XI 1964.
	Zond 2
	SSSR
	Preletač
	U trenutku kada je letjelica stigla do Marsa sa njom je izgubljen kontakt.

	Feb. 24. II 1969.
	Mariner 6
	SAD
	Preletač
	Preletio Mars 31. jula 1969. na visini od 3437 km od ekvatorskog pojasa. Na Zemlju je poslao 75 crno bjelih snimaka i podatke o raznim mjerenjima.

	27. III 1969.
	Mariner 7
	SAD
	Preletač
	Preletio Mars 5. avgusta 1969. na visini od 3351 km od južnog polarnog područja. Snimio oko 200 fotografija. Analize su pokazale da nema ozona u atmosferi Marsa. Izmjerene masa i gustina Marsa. 

	8. V 1971.
	Mariner 8
	SAD
	Preletač
	Pao u Atlantik za vrijeme polijetanja.

	10. V 1971.
	Kosmos 419
	SSSR
	Sonda
	Lender se odvojio od orbitera ali se razbio o Marsovu površinu. Orbiter je slao podatke do 1972.

	19. V 1971.
	Mars 2
	SSSR
	Orbiter/
Lender
	Lender se odvojio od orbitera ali se razbio o Marsovu površinu. Orbiter je slao podatke do 1972.

	Datum
	Naziv
	Drzava
	Tip broda
	Primjedbe

	28. V 1971.
	Mars 3
	SSSR
	Orbiter/
Lender
	Do Marsa je stigao 2. decembra 1971. i zatim se meko spustio na njega. Bilo je to prvo uspješno spuštanje jednog zemaljskog broda na Mars. Poslao je 20 sekundi video zapisa orbiteru a zatim je veza prekinuta. Količina uranijuma i torijuma u Marsovom tlu slična je kao na Zemlji. Orbiter je slao podatke do avgusta 1972.

	30. V 1971-2
	Mariner 9
	SAD
	Orbiter
	Do Marsa je stigao 3 novembra 1971. U orbitu oko njega ušao 24. novembra i kružio oko jednu godinu. Snimio 7329 fotografija i pokrio oko  90% čitave Marsove površine. Izmedju ostalog snimljena su četiri velika vulkana i "riječna" korita. (Tharsis, Valles Marineris....)

	21. VII 1973.
	Mars 4
	SSSR
	Orbiter
	Februara 1974. je stigao do Marsa ali nije bio u stanju da uđe u orbitu. Medjutim poslao je neke podatke i snimke.

	25. VII 1973.
	Mars 5
	SSSR
	Orbiter
	Ušao je u orbitu 12. februara 1974. ali je nakon dvije nedjelje neočekivano prekinuo kontakt sa Zemljom. Medjutim  poslao je dragocjene podatke za buduće misije.

	5. VIII 1973.
	Mars 6
	SSSR
	Orbiter/
Lender
	12. marta 1974. stigao u orbitu oko Marsa. Lender je za vrijeme spuštanja sve vrijeme slao podatke, ali nije uspio da se meko spusti na planetu te se razbio o tlo.

	9. VIII 1973.
	Mars 7
	SSSR
	Orbiter/
Lender
	Nije uspio da se zadrži u orbiti oko Marsa. Lander je počeo spuštanje ali je promašio planetu.

	20. VIII 1975 -  7. VIII 1980.
	Viking 1
	SAD
	Orbiter/
Lender
	19. juna 1976. ušao u orbitu oko Marsa. Lender se spustio na površinu  20. jula 1976. i zatim načinio snimke terena, osmatrao površinu i tragao za mikroorganizmima. Lender je prikupljao i slao podatke sa Marsa više od šest godina (do 13. XI 1982.). Za to vrijeme orbiter je (do 17. VIII 1980. - načinio preko 1400 orbita) mapirao površinu Marsa - preko 30 000 snimaka.

	9. IX 1975 -  25. VII 1978.
	Viking 2
	SAD
	Orbiter/
Lender
	U orbitu oko Marsa ušao 24. jula 1976. Lender se spustio na planetu 7. avgusta 1976. i zatim načinio snimke terena, osmatrao površinu i meteorološke prilike i tragao za mikroorganizmima do 11.IV 1980. Orbiter je mapirao površinu (preko 20 000 snimaka) do 25. VII 1978 (obleteo planetu 706 puta).

	7. VII 1988.
	Fobos 1
	SSSR
	Orbiter/
Lender
	Cilj je bio da se ispita Fobos, Marsov satelit. Medjutim 14. IX 1988. kontakt sa ovim brodom je izgubljen.



	Datum
	Naziv
	Drzava
	Tip broda
	Primjedbe

	12. VII 1988.
	Fobos 2
	SSSR
	Preletač/
Lender
	30. januara 1989. ušao u orbitu oko Marsa u kojoj je proveo šest nedjelja. Ali nije uspio da stigne do cilja, Marsovog satelita Fobosa, niti da lansira lender.

	25. IX 1992.
	Mars Observer
	SAD
	Orbiter
	Stigao do Marsa 21. avgusta 1993. i poslao TV snimke. Prije nego što će ući u orbitu oko Marsa prekinute komunikacije.

	7. IX 1996.*
	Mars Global Surveyor
	SAD
	Orbiter
	11. septebra 1997. ušao u orbitu oko Marsa. 

	16. IX 1996.
	Mars 96
	Rusija
	Orbiter/
Lender
	Snabdjeven sa 4 lendera i 2 bušilice. Misija u saradnji sa 22 zemlje. Pao brzo nakon lansiranja.

	4. XII 1996.
	Mars Pathfinder
	SAD
	Mars lender sa  roverom 
	Spustio se na Mars 4. jula 1997. Nakon toga preimenovan u Memorijalna stanica Karl Sagan. 6. jula rover krenuo po tlu radi ispitivanja okolnog terena. 7. oktobra poslao posljednji signal. Pretpostavlja se da su mu se iscrple baterije.

	4. VII 1998.*
	Nozomi (Nada)
	Japan
	Orbiter
	Prvo ime: Planeta-B. Namjenjen da studira gornju atmosferu Marsa. Nakon 2 obilaska oko Meseca i 1 oko Zemlje nije dobio dovoljno ubrzanje tako da je odlazak do Marsa odložen za Decembar 2003. 

	24. X 1998.
	Deep Space
	SAD
	Preletač
	Prvi cilj je bio da proleti iznad Marsa 18. aprila 2000. ali nakon što je njegovo planirano lansiranje  1. jula 1998. odloženo Mars je isključen iz misije.

	10. XII 1998.*
	Mars Climate Orbiter  
	SAD
	Orbiter
	Ranije se zvao Mars Surveyor 1998 Orbiter. Zadatak: izučavanje Marsove meteorologije i klime. 

	3. I 1999.*
	Mars Polar Lander
	SAD
	Lender
	Rranije ime: Mars Surveyor 1998 Lander. Zadatak: izučavanje tla i meteorologije. Nosi 2 bušilice sa mikrosondama.

	III 2001
	Mars Surveyor 2001 Orbiter 
	SAD
	Orbiter 
	Testiranje nove tehnologije, izučavanje Marsove orbite, komunikacija sa landerima 

	IV 2001
	Mars Surveyor 2001 Lander 
	SAD
	Lender i rover 
	Izučavanje površine Marsa

	I 2003 
	Rosetta 
	ESA 
	Preletač
	Biće samo u prolazu pored Marsa kako bi 2006. dobio ubrzanje za sastanak sa kometom  Wirtanen. 

	Buduće misije 

	2003 
	Mars Surveyor 2003 Orbiter 
	SAD
	Orbiter 
	Izučavanje Marsa iz orbite i servis za komunikaciju.

	2003 
	Mars Surveyor 2003 Lander 
	SAD
	Lender i rover
	Nosiće rover; izučavanje Marsove površine

	2003 
	Mars Express 
	ESA 
	Orbiter/Lend.
	Planira se da ponese nekoliko lendera

	2005
	Mars Surveyor 2005 Orbiter 
	Francuska i SAD
	Orbiter 
	Izučavanje Marsa iz orbite i servis za komunikaciju. Vraćanje uzoraka na Zemlju.

	2005
	Mars Surveyor 2005 Lander 
	SAD
	Lender 
	Vraćanje uzoraka na Zemlju, koje prikupi rover ili Mars Surveyor 2001 ili 2003 Lander.

	Datum
	Naziv
	Drzava
	Tip broda
	Primjedbe

	2007
	Mars Surveyor 2007 Lander 
	SAD
	Lender i rover 
	Vraćanje uzoraka na Zemlju.

	2009
	Mars Surveyor 2009 Lander 
	SAD
	Lender i rover 
	Vraćanje uzoraka na Zemlju.

	2009
	Mars Surveyor 2009 Orbiter 
	SAD
	Orbiter 
	Izučavanje Marsa iz orbite i servis za komunikaciju. Vraćanje uzoraka na Zemlju.

	2011
	Mars Surveyor 2011 Lander  
	SAD
	Lender i rover 
	Vraćanje uzoraka na Zemlju.

	2013
	Mars Surveyor 2013 Lander 
	SAD
	Lender i rover 
	Vraćanje uzoraka na Zemlju.

	2013
	Mars Surveyor 2013 Orbiter
	SAD
	Orbiter 
	Izučavanje Marsa iz orbite i servis za komunikaciju. Vraćanje uzoraka koje prikupe lenderi na Zemlju.

7. SASTAV  TLA  I  UNUTRAŠNJOSTI, 
   MAGNETSKO  POLJE

Sastav  tla i unutrašnjosti

Sastav  tla: uglavnom stjenovito s površinskim slojem koji je bogat željezom. Otuda i njegova «zahrđala» boja. Polarne kape na Marsu uglavnom su  sastavljene  od smrznutog ugljičnog dioksida s vrlo malo smrznute vode. Pojedini izvori navode da je  ispravni termin za Marsovo tlo-permafrost.

Unutrašnjost Marsa je malo poznata, ali na osnovu poznavanja nekih opštih činjenica i idući logičkim slijedom zaključujemo da je ona po strukturi različita od unutrašnjosti Zemlje.

	Prije svega  srednja gustina Marsa  je  3,933 g/cm3. Srednja gustina Merkura, Venere i Zemlje je preko 4 g/cm3, a srednja gustina Jupitera i daljih planeta je tu negdje oko 1 ili 2 4 g/cm3. Ovaj podatak nam kaže da je Mars građen od čvrstog materijala, ali relativno mala gustina svjedoči o  prilično malom metalnom jezgru. Ovo jezgro nije u tečnom stanju jer na Marsu nije  detektovano neko značajnije magnetno polje. Poluprečnik jezgra  je oko  1700 kilometara, a njegova gustina je između 5 i 8 g/cm3.



Srednja gustina  plašta je između 3,33 i 3,58 g/cm3  što je veće od gustine plašta Zemlje.  Ovaj plašt  je  građen od silikatnog materijala.
Kako je kora na Marsu u stanju da podnese tako ogromne formacije kao što je Tharsis ona mora da je dosta deblja od kore Zemlje i to nekih pet do  šest puta, što znači da je debela oko 200 km.

Hemijska  priroda Marsovog tla je različita od stijena Zemlje ili Mjeseca. Ono je slično glini ili ilovači. Pronađeni su prirodni   radioaktivni  izotopi kalija,  uranijuma i torijuma u tlu u proporcijama sličnim  onim koje su nađene na terestričkom tlu. U površinskom materijalu su nađene izvjesne količine gvožđa, silikona, kalcijuma, aluminijuma i titanijuma.
Seizmometri Vikinga 2 nisu detektovali ni jedan «Marsotres», ali ovaj podatak treba primiti sa  rezervom jer Vikingovi seizmometri nisu bili sasvim ispravni.

Geometrijski centar Marsa je pomjeren za 2,5 kilometara ka jugu u odnosu na centar mase.

Magnetsko polje
Mars ne posjeduje globalno magnetsko polje poput Zemlje, ali ima lokalna  magnetska polja na površini. Ta polja djelimično štite Marsovu atmosferu od  odpuhivanja u Svemir Sunčevim vjetrom, ali nisu bila dovoljna da zaustave uništenje atmosfere koje je započelo prije oko  4 milijarde godina kada je Mars izgubio svoje globalno magnetsko polje. «Brisanje» magnetskog polja udarima asteroida pritom je vjerovatno igralo ključnu ulogu

Karta magnetskog polja okomitog na površinu Marsa načinjena Mars Global Surveyor-om. Boja označavaju jačinu i polaritet (magnetski sjever i jug) magnetskog polja. Zanimljivo je kako magnetsko polje mijenja polaritet (izmjene crvene i plave boje) u obliku traka poslaganih u smjeru istok-zapad.

Znanstvene zagonetke Marsa najčešće vežemo uz mogućnost postojanja vode i pradavnog života na tom planetu.
Mars ne posjeduje globalno magnetsko polje poput onog koje okružuje  Zemlju. Zahvaljujući  električnim strujama koje teku duboko u unutrašnjosti Zemlje, naš planet ponaša se poput velikog magneta. Na Marsu su takve struje izgleda nestale prije 4 milijarde godina. Time je nestalo globalno magnetsko polje tog planeta, ali je ono ostalo «zamrznuto» na površini. «Zamrzavanje» zapravo znači da su se neke stijene magnetizirale  i postale stalni magneti.

Magnetsko polje igra važnu ulogu u zaštiti atmosfere nekog planeta. Sunce neprestano izbacije mnoštvo razbijenih čestica, Sunčev vjetar, koje nošene magnetskim poljem udaraju u atmosferu planeta. Ukoliko ne postoji magnetsko polje samog planeta koje bi se suprostavilo magnetskom polju Sunčevog vjetra i zaustavilo energetske čestice sa Sunca, dolazi do otpuhivanja atmosfere. Znanstvenici smatraju kako je to bio vjerovatno glavni razlog nestanka guste Marsove atmosfere, koja se danas svodi na  100 puta rijeđu od Zemljine.
Zahvaljujući letjelici Mars Global Surveyor koja  kruži već nekoliko godina oko Marsa, uspjelo se izmjeriti jačinu magnetskog polja nad površinom Marsa. Na taj način dobila se vrlo zanimljiva mapa magnetskog polja koja pokazuje kako se dijelovi površine još uvijek ponašaju poput magneta i to jačine usporedive sa  Zemaljskim magnetskim poljem. Pritom zbunjuje raspored tih magneta jer su poslagani u trake smjera istok-zapad suprotnih polariteta (tj. magnetskih sjevernih i južnih polova), i tako naslagani preko 1000 km u pravcu  Marsovog sjevera-juga. Nije poznato o kakvim se  stijenama tačno radi, te zašto postoji upravo takva čudna konfiguracija magnetskog polja.
Procjene da je globalno Marsovo polje nestalo prije  4 milijarde godina bazira se na  najstarijim kraterima bez magnetskog  polja. Udar asteroida, naime, rastopio bi ili zagrijao stijene na temperature na kojima se gubi svojstvo stalnog magneta. Ako nije postojalo globalno magnetsko polje, te stijene se više nisu mogle nanovo magnetizirati i magnetsko polje u njima je nestalo zauvijek.

	Sudar asteroida i Marsa: prilikom udara o površinu planeta dolazi do topljenja i grijanja stijena, čime stijene gube magnetsko polje koje su imale prije sudara (crvena i plava boja na površini Marsa). Na taj način «izbrisana» je  većina magnetskog polja na Marsu. 

I tako je  Marsova atmosfera vremenom postajala sve izloženija Sunčevom vjetru. A  ostaci magnetskog polja koji su  još i danas vidljivi ipak štite najdonje slojeve atmosfere. Taj zaključak izvodi se iz najnovijih objavljenih mjerenja Marsove inosfere. Inosfera je područje atmosfere u kojem se nalazi osjetna količina elektrona i 


iona nastalih ionizacijom atoma atmosfere usljed ultraljubičastog zračenja sa Sunca i kosmičkih zraka iz Svemira.
Ionosferski elektroni imaju osjetno drugačija svojstva od onih iz Sunčevog vjetra, pa se pomoću detektora na Mars Global Surveyor-u promatralo kada i nad kojim područjem Marsa je  letjelica prelazila iz područja Sunčevog vjetra u područje ionosfere.
Tako se nakon hiljada orbita oko planeta načinila  mapa vjerojatnosti da će letjelica biti u ionosferi, budući da se  visina do koje ionosfera  dopire često mijenja ovisno o jačini naleta sunčevog vjetra i količini ionizirajućeg zračenja. Uočena je gotovo savršena korelacija između područja Marsa nad kojima  ionosfera najčešće doseže velike visine i područja gdje je uočeno postojanje površinskog magnetskog polja.
Drugim riječima to magnetsko polje uspijeva zaustaviti Sunčev vjetar na velikim visinama gdje je atmosfera izuzetno rijetka, i time zaštititi donje slojeve atmosfere. Time se po prvi puta dokazalo da je površinsko magnetsko polje glavni faktor u zaštiti atmosfere od otpuhivanja. Međutim taj proces postoji samo nad manjim dijelom površine, pa je tako Mars izgubio većinu atmosfere, ali još uvijek nije moguće tačno procjeniti kojim tempom se taj proces odvija i danas.

Karta vjerojatnosti da će Mars Global Surveyor uletjeti u ionosferu. Letjelica kruži na visini od 400 km iznad površine Marsa, pa se i ova karta odnosi na tu visinu Područja u kojima je vjerojatnost jako malena (plava boja) znači da će prevladavati Sunčev vjetar, dok područja gdje je vjerojatnost velika (žuta i crvena boja) znače da se ionosfera proteže do visina oko 400 km i više od toga. Usporedba sa magnetskim poljem površine Marsa  pokazuje kako se «ionosferska» područja poklapaju sa područjima gdje se nalazi magnetsko polje. To znači da je to polje razlogom zaustavljanja Sunčevog vjetra i time  zaštite atmosfere na područjima gdje ono postoji.

